#### **STYRETS ÅRSBERETNING FOR 2021**

**1: Styret:**

Styrets sammensetning i 2021

Leder: Geir Wiik

Nestleder: Eivind Bornhøft Christiansen

Kasserer: Anne Barbro Svihus

Redaktør: Morten Rønseth

Aktivitetskomite: Håvard Dille

Sekretær: Eirik Hauge

Vara/leder festkomite: Terje Dietrichson

Seminar: Marian Julanne Flage

**2: Medlemmer:**

##### **MEDLEMMER PR. 31.12. 2021: 142**

Klubben har følgende æresmedlemmer:

Thomas Fearnley, Arne Iversen og Snorre Næss, samt 4 Brageprisinnehavere: Geir Wiik, Arne Iversen, Tommy Andreassen og Inger-Johanne Kjøde Lundgren.

**3: Klubbaktiviteter:**

***Dugnad*** på løypenettet har blitt gjennomført gjennom hele året. Med det langstrakte løypenettet vårt, har det blitt mer vanlig med at hver løypeansvarlig i de forskjellige deler av løypenettet innkaller til løypedugnad. Mange driver også små private dugnader, og her tar ofte scooterkjørerne hovedbøygen.
***Klubbmøte nettmøte*** 4. februar hadde Daniel Haagensen som i diskusjon med Geir Wiik fortalte om veien fram til å vinne Finnmarksløpet. Nettmøtet var meget godt besøkt, og fikk gode tilbakemeldinger.

***Lavterskelløp*** Det har blitt avviklet 4 lavterskelløp/treninger barmark på Sessvollmoen. Cathrin Sandnes har vært en primus motor bak disse arrangentene. Vi har fått støtte fra NHF til gjennomføringen av dette.

***Fellesvaksinering*** 6. juni arrangerte klubben fellesvaksinering for første gang for klubbens medlemmer. Dette gikk veldig bra, og ble satt pris på av de oppmøtte.

***Rookiekurset, teoridel*** ble gjennomført 21. og 22. august med 9 deltakere. Det var tilbud om fysisk oppmøte, men alle deltagerne valgte å delta via Teams. Dette er en god inntektskilde og god kunnskapsoverføring så lenge alt foregår på dugnad. Vi mottok 10 000kr i tilskudd fra Norges hundekjørerforbund.

***Barmarksmorro Sessvollmoen,*** 16. oktober var igjen meget godt besøkt både av klubbmedlemmer og fra andre klubber. Det er en fast gjeng som arrangere dette med stødig hånd. Vi fikk støtte fra NHF til gjennomføring av dette.

***Klubbmøte*** med hovedvekt på evaluering av veien videre for klubbens seminar ble gjennomført 9. november. Møtet var godt besøkt med over 20 stykker og det ble et konstruktivt møte som staket ut kursen videre for seminarkomiteen.

***Julebordet*** ble avholdt 4.12 på klubbhytta til Nannestad Jeger og Fiskeforening i Nannestad med 12 deltager. Plassen var fin og maten var god, men deltagelsen er for lav for å kunne forsvare utgiftene og arbeidet. Neste års julebord må ha bedre deltagelse for å bli gjennomført er styrets konklusjon.

Selv om det var en god del aktivitet så var fortsatt 2021 preget av korona pandemien. Det ble ikke avholdt klubbmesterskap, fellestur på Hardangervidda eller sommerfest som klubben hadde planlagt for og som tradisjonelt blir gjennomført.

**4: Styremøter:**

Det har vært avholdt 4 styremøter i 2021, alle på Teams. Videre har beslutninger blitt diskutert og avgjort via Facebook gruppe for styret. Hvert styremedlem har jobbet veldig autonomt med sine arbeidsoppgaver.

**5: Seminar:**

Seminaret ble avholdt på Åstjern som planlagt 4. og 5. september. Programmet var meget bra, og etter iherdig jobbing fra seminargruppen ble deltagelsen akseptabel, det var 83 påmeldte. Seminaret gitt med et beskjedent overskudd. Evalueringen i etterkant peker at vi som klubb i større grad må ta tilbake ansvaret og dugnaden for jobben som må gjøres for å holde kostnadene nede, samt at lokaliseringen bør være mer sentral.

Klubben søkte også i år om kompensasjon for inntektsbortfall fra arrangement og fikk utbetalt kr 33721,- fra krisepakken for frivillighets- og idrettssektoren.

**8: Løpsdeltagelse**

Klubbens medlemmer er aktive på løpsfronten, og mange medlemmer hevder seg meget bra på løp, både nasjonalt og internasjonalt. Klubbens medlemmer deltar i mer varierte løp nå enn tidligere da klubben i større grad bare var representert i langdistanse/lang-mellomdistanseløp. Oversikt over deltagelse blir derfor for omfattende for årsrapporten fra styret. Grunnet korona epidemien ble stort sett alle fysiske løp avlyst i vintersesongen 2021.

**9: Konklusjon:**

Klubbens aktivitet og sosiale arenaer ble nok en gang påvirket av korona epidemien. Allikevel har klubben vært flink til å gjennomføre de aktiviteter som det har vært åpning for. Klubbens medlemsmasse er i utvikling. Ut over hovedoppgaven med å holde et godt løyenett åpent, så blir det viktig å se på hvilke aktiviteter som er ønsket fra medlemmene og som klubben skal drive med fremover.

Dugnadsinnsats vil fortsatt bli viktig fremover både for eierskapet til klubben og den økonomiske siden. Klubben er godt økonomisk drevet, og vi har kapital til å gjennomføre de aktiviteter som vi ønsker. Samtidig har klubben etter hvert påtatt seg ganske store økonomiske forpliktelser hvert år, som medfører at inntektssiden må dekkes opp langt ut over det medlemskontingenten bidrar med.

For styret

Geir Wiik